23 
eiusdem formae, sed carina altiori. Fascia secunda quatuor continet, quorum lateralia altiori ca- 
rina gaudent; intermedia latiora, quadrata, vix ullam ostendunt carinam. Sequentes fasciae ad 
nonam usque numero scutorum senario ac quinario alternant. Nona cum tribus proxime se- 
quentibus quinis singulae scutis armantur. In sacralium denique fasciarum quavis quaterna nume- 
ravi, praeterquam in ultima, fasciis caudalibus simili. Intermedia omnium fasciarum scuta latera- 
libus multo latiora, quadrata, humilique carina praedita vittam quasi vertebralem planiusculam 
constituunt. Fasciis dorsalibus, quae inde a quarta ad decimam usque sequuntur, scutella ovalia, 
altius carinata, singula singulis ab utroque latere adiacent, at deorsum magis remota, ut seriem 
iuxta ventris scuta utrinque excurrentem efficiant. Cauda, in nostro specimine statim post cristae 
duplicis finem mutilata, fasciis 17 ad hanc usque regionem cingitur. Scutorum intermediorum 
carinae in octava caudalium fascia delitescunt; lateralia deinde altioribus carinis duas cristas com- 
ponunt, quae in fascia decima sexta septimaque arctissimo spatio diremtae, in duodevicesima ac 
sequentibus in cristam simplicem coalescunt. Fascias simplicem caudae cristam sustinentes Oppe- 
lius et Tiedemannus quatuordecim indicant totidemque in icone depinxerunt. Reliqua trunci 
membrorumque pholidosis exsiccatione in nostro specimine nimis depravata est, ut et squamarum 
et scutellorum formam accuratius describere nequeam. Scriptores supra laudati speciei nostrae 
squamas membrorum quam in ceteris maiores atque altius carinatas tribuunt. 
Color in nostro specimine superne olivaceo-viridis, subtus virescens ac maculis numerosis fuscis 
conspersus. Eundem Cuvierus de suis praedicat exemplis („Son couleur est un fond verdMre tout 
piquete' en dessus de petites taches brunes tres-marque'es). Scriptores modo laudati flavo -fuscum 
colorem, fusco maculatum huic speciei tribuunt. ( Farbe gelbbraun, oben ziemlich dunkel mit 
braunen Flecken dicht besprengt, unten schmuizig rothgelb. Am Halse , auf dem liiicken und 
an den Fiifsen nimmt man dunkelbraune Flecken wahr , die sich am Rumpfe nach und nach 
in die Queere ausbr eilen und am Schwanze regelmqfsige Queerbdnder bilden. ) Hinc eos va- 
rietatem huius speciei ante oculos habuisse iure coniicias. 
De vitae ratione atque habitatione huius Crocodili pauca in Ilernandesii Thesauro a Recchio 
his verbis adnotata invenimus: „Vivunt in quamplurimis paludibus huius novae Hispaniae, aliisque 
aquis stagnantibus Crocodili miranda corporis magnitudine, rostro prolixo, ac dentato etc. — Et 
mox: Illud imprimis admirati, adeoque immanis vastaeque bestiae, ut quae sex septemve passuum 
longitudinem excedat, a pueris Indorum collum alligari, atque ita pertrahi ad littora non valente, 
ut inquiunt, monstro alioqui tardo et segni, caput nocendi gratia contorquere, si non e contrario 
sed lateribus et transverso occursu invadatur. Nec minus mirabile est, per famem ac alterius ali- 
menti inopia lapidibus vesci, et hos ipsos in illorum ventriculis corrosos et paene absumtos repe- 
riri.” Eundem lapides devorandi morem, ad cibos melius concoquendos, ut videtur, necessarium, 
etiam in ceteris huius familiae speciebus observatum esse, non est, quod moneam. 
Genus II. ALLIGATOR. Cuv. Fitz. 
Champse. Wagl. 
Dens mandibulae quartus in foveam maxiUae internam recipiendus; palmae fissae, plan- 
tae semipalmatae, rarius fissae. 
Alligatoris speciem in Nova Hispania degere, et a Deppio audivimus, et talis bestiae exuviae 
(the skin of a Kayman) docent, quas ad societatem Zoologicam Londinensem missas esse, nuper 
in Ephemeridibus Anglicis legimus. ( The London and Edinburgh Philos. Magaz. and Journ. 
of Science. Vol. III, p. 375.) Nomen speciei haud indicatur. 
SUBORDO II. 
SQUAMATI. 
Series I, L ep toglossi. 
Sectio I. Fissilingues. 
FJM. II. TRJCHYDERMI. 
Gen. I. HELODERMA. M. 
cf. Commentationem meam: de Acaltetepo s. Temacuilcahuya Hernandesii. Isis. 1829. p. 624. 
Trachyderma M. antea. Isis. 1829. p. 421. (Nomen, quod 111. Latreille Pimeliarum generi 
interea tribuerat, immutandum erat.) 
